കോവിഡ് സംസ്ഥാനതല സമിതിയില് ആയുര്വേദ വിദഗ്ധരെ ഉള്പ്പെടുത്തണമെന്ന് നെയ്യാറ്റിന്കര: കോവിഡ് സംസ്ഥാനതല വിദഗ്ധ സമിതിയില് ആയുര്വേദത്തെയും ഉള്പ്പെടുത്തുന്നത് അനിവാര്യമെന്ന് കേരള സ്റ്റേറ്റ് ഗവ. ആയുര്വേദ മെഡിക്കല് ഓഫീസേഴ് അസോസിയേഷന്. കോവിഡ് ചികിത്സയ്ക്കുള്ള ഭേഷജം എന്ന സര്ക്കാര് പദ്ധതിയിലൂടെ നാലു ലക്ഷവും കോവിഡാനന്തര ആരോഗ്യ പുനസ്ഥാപനത്തിനുള്ള പുനര്ജനിയിലൂടെ അഞ്ചു ലക്ഷത്തിലേറെ പേരും ആയുര്വേദ ചികിത്സ സ്വീകരിച്ചു കഴിഞ്ഞ സന്ദര്ഭത്തില് ആയുര്വേദത്തെ പബ്ലിക് ഹെല്ത്ത് ആക്ടില് ഉള്പ്പെടുത്തി ആവശ്യമായ പ്രചാരണവും ഫണ്ടും നല്കി കൂടുതല് ജനങ്ങളില് എത്തിക്കണമെന്നും അസോസിയേഷന് ഭാരവാഹികള് ആവശ്യപ്പെട്ടു. കോവിഡ് ചികിത്സയിലെ ആയുര്വേദ സാധ്യതകളുടെ നല്ല പങ്കിനെക്കുറിച്ചുള്ള സര്ക്കാര് നിലപാടില് സംതൃപ്തിയുണ്ടെന്നും ആയുര്വേദ കോവിഡ് പഠന റിപ്പോര്ട്ട് പൊതുജനങ്ങള്ക്കായി ഉടന് പ്രസിദ്ധീകരിക്കണമെന്നും മെഡിക്കല് ഓഫീസേഴ്സ് അസോസിയേഷന് സംസ്ഥാന പ്രസിഡന്റ് ഡോ. ആര്. കൃഷ്ണകുമാര്, ജനറല് സെക്രട്ടറി ഡോ. വി.ജെ. സെബി എന്നിവര് പറഞ്ഞു.